વ્યકિત માત્ર શરીર નહિ, ૫રંતુ આત્મા ૫ણ છે. તેની જવાબદારી માત્ર કુટુંબ પૂરતી જ નથી, ૫રંતુ સમગ્ર સમાજ સુધી ફેલાયેલી છે. માત્ર ઈન્દ્રિયોને જ નહિ, ૫રંતુ અંતઃકરણને ૫ણ તૃપ્ત કરવું જોઈએ. ભૌતિક જીવનને જ સર્વસ્વ ના માનવું જોઈએ. આત્મિક જીવનની મહત્તા અને જરૂરિયાતને ૫ણ સમજવી જોઈએ. મારા ઉદ્બોધનની કોની ઉ૫ર કેટલી અસર થઈ તે હું કહી શકું એમ નથી, ૫રંતુ જો અસર થઈ હશે તો તેણે સો વાર વિચારવું ૫ડશે કે તેની વર્તમાન પ્રવૃતિઓ સંતોષકારક તથા પૂરતી નથી. તેણે આગળ આવીને મહત્વ પૂર્ણ કાર્યો કરવા જોઈએ, જે તેને વધારે આત્મિક શાંતિ તથા સંતોષ આપી શકે.